Qumbani, ningoni; ilanga malingade litshone nicaphukile; kananjalo musani ukumkhwelela indawo uMtyholi lo. Lowo ubayo makangabi seba; kanye ke makabulaleke esebenza okulungileyo ngezandla zakhe, ukuze abe nako ukwabela osweleyo. Makungaphumi nanye intetho ebolileyo emlonyeni wenu; mayibe yesukuba ilungele ukuxuma oko kuluncedo, ukuze ibabale abevayo. Kanjalo musani ukumenza buhlungu uMoya oyiNgcwele kaThixo,enathi kuye natywinwa, naqiniselelwa imini yentlawulelo. Mabukhweleliswe kuni bonke ubukrakra, nomsindo, nengqumbo,nengcolo, nonyeliso, ndawonye nolunya lonke.
Indoda enobushushu ixhaya ingxabano; Ezeka kade umsindo idambisa imbambano.
Ke ngoku, nani aba, kulahleni oku konke: ingqumbo, umsindo,ulunya, ukunyelisa; ukuthetha amanyala kungabikho emlonyeni wenu.
 Zivela phi na iimfazwe nokulwa phakathi kwenu? Aziveli na apha eziyolweni zenu, eziwaphumela umkhosi amalungu enu? Niyakhanuka, ningabi nakuzuza nto noko; niyabulala, nizonde,ningabi nakufumana nto noko; niyalwa, nenze imfazwe, ningabi nakuzuza nto ke, ngenxa yokuba ningaceli.
Ozeka kade umsindo ulunge ngaphezu kwegorha; Okulawulayo ukufutha kwakhe ulunge ngaphezu kothimba umzi.
Musa ukuqhelana nomntu onomsindo, Ungahambi nendoda enobushushu,
 Lahla umsindo, ushiye ubushushu; Musa ukuzivuthisa ngomsindo, kuba oko kusingisa ekwenzeni ububi kuphela. Ngokuba abenzi bobubi baya kunqunyulwa; Ke bona abamthembayo uYehova, baya kulidla ilifa ilizwe.
UThixo ngumgwebi olilungisa; UnguThixo obhavuma yonke imihla.
2 Ukumkani 11:9-10
 Benza ke abathetheli-makhulu ngako konke uYehoyada umbingeleli abewise umthetho ngako. Bathabatha elowo amadoda akhe, angenayo ngesabatha, kunye naphumayo ngesabatha, beza kuYehoyada umbingeleli. Umbingeleli wabanika abathetheli-makhulu iintshuntshe namakhaka abe engawokumkani uDavide, abesendlwini kaYehova.
2 Ukumkani 17:18
UYehova waba nomsindo omkhulu kunene kumaSirayeli,wawasusa ebusweni bakhe, yaba sisizwe sakwaYuda sodwa esasalayo.
Ozeka kade umsindo unengqondo eninzi; Ke yena ozekanekayo ucaphula ukumatha.